
CJuanquam,  quae  de  emeticis  scripsi,  neque 
nova  sunt,  neque  singularibus  observationibus 
superstructa,  tamen  ea  in  lucem  edere  non 
dubitavi;  persuasum  enim  habui,  librum  cen- 
tesimum nonaginta  de  eodem  argumento  con- 
scriptos aeque  supervacaneos  reddere  posse, 

/ 

ac  ipse  iisdem  supervacuus  efficiatur.  Inter 
dissertationes  inaugurales  medicas,  quae  un- 
quam typis  excusae  sunt  et  aliquando  excu- 
dentuP,  liancce  meam  praestantissimam  non 
esse  opinor,  «piare  lectorum  humanitati  ac  in- 

dulgentiae  eam  commendatam  velim.  Si  quis 
plura  invenerit  addenda,  addat,  si  corrigenda, 

corrigat,  me  autem  ea,  quae  pro  viribus  of- 

■ 

ferre  potuerim,  obtulisse  legibusque  academi- 
cis  satisfacere  studuisse,  persuasum  habeat 

GENERALIA  QUAEDAM  DE  VOMITU. 

omitus  s.  emesis  dicitur  ejectio  contentorum  ventri- 
culi et  partis  intestinorum  superioris,  nominatim  duo- 
deni, per  os;  interdum  tamen  accidit,  ut  materiae,  ad 
partem  canalis  cibarii  inferiorem,  nimirum  ad  crassum 
intestinum,  devectae,  aut  ibi  paratae,  ad  duodenum  vel 
ventriculum  adseendant  emesique  evacuentur,  id  quod 
vomitus  stercoreus  probat.  Causa  hujus  evacuationis 
praecipua  in  motu  ventriculi  et  duodeni  abnormi  cerni- 
tur, qui,  quum  motui  normali,  pcristaltico , contrarius 
sit,  antipcristalticus  appellatur.  Quemadmodum  enim 
integra  organismi  conditione  omnia  in  ventriculum  in- 
gesta motu  quodam  lento,  quasi  vermiculari,  ad  partes 
inferiores  detruduntur,  ut  eorum  retrimenta  per  anum 
tandem  ejiciantur,  ita  irritamenta  pathologica,  inprimis 
specifica  virtute  praedita,  ob  quam  emetica  s.  vomitoria 
nuncupantur,  motum  excitari  solent  adversum,  cujus 
effectus  ante  dicto  contrarius  sit,  necessc  est.  Motus 
igitur  pcristallici  exordium  in  deglutitione  positum  vide- 
tur et  ejusdem  continuatio  potest  haberi,  nam  physiolo- 
gicae rationes  haud  dubie  eaedem  utrique  functioni  sub- 

sunt.  Itaque  causa  motus  tam  peristaltici  quam  anti- 
peristaltici  tribuenda  est  tunicae  canalis  cibarii  muscu- 
lari, nimirum  fibrarum  longitudinalium  ct  transversarum 
alternae  contractioni,  eo  tantum  interposito  discrimine, 
ut  illa  contractio,  quae  motum  gubernat  perisf allicum, 
blandior  et  aequabilior,  quae  vero  antiperistalticum  ad- 
ministrat, violentior  ct  impetuosior,  ut  paucis  dicam, 
spastica  sit.  Quaenam  fibrae  ad  proferendum  u Irum  que 
effectum  majoris  sint  dignitatis,  non  diserte  quidem  pot- 
est decerni,  sicut  vero  in  motu  peristaltico  fibrae  circu- 
lares pluris  faciendae  sunt,  quippe  quarum  contractione, 
a superioribus  ad  inferiora  progrediente,  ventriculi  et 
intestinorum  contenta  deprimantur,  ila  in  motu  antipe- 
ristaltico fibrae  longitudinales  partes  majores  agere  vi- 
dentur, quoniam  partim  celeritas,  qua  saepe  vomitus  ef- 
ficitur, musculorum  longitudinalium  subita  contractione 
facilius  explicatur , partim  aegroti  imminente  vomitione 
sensum  peculiarem  conqueruntur,  tanquam  ventriculus 
tractusque  intestinorum  attollatur,  quem  sensum  e fibra- 
rum longitudinalium  motu  antiperistaltico  jure  deriva- 
mus. IVoli  autem  opinari,  solo  ventriculi  intestinique 
motu  antiperistaltico  Yomitum  administrari,  etenim  dia- 
phragma musculosque  abdominis  suis  actionibus  illam 
contentorum  ejectionem  adjuvare,  vix  quisquam  diffite- 
bitur. Altera  parte  minime  suffragandum  est  celeberr. 
Mag  endic(l),  qui  experimentis  crudelissimis,  inprimis 
circa  canes  institutis,  sibi  persuasum  esse  tradit,  non 
motu  ventriculi  antiperistaltico , sed  solis  diaphragmatis 
et  musculorum  abdominalium  actionibus  cmesin  effici. 


(1)  Meinoire  sur  le  veinisseiuent.  Taris  11U3. 

Exstirpato  enim  animalium  ventriculo,  vesicam  humore 
impletam  in  ejus  locum  substituit  et*  oesophago  affixit, 
quo  facto  vomitum  perinde  exortum  esse  contendit,  ac 
si  ventriculus  integer  fuisset.  Salva  Magendii  fide, 
res  quasdam  in  facto  positas  afferre  liceat,  quae  ejus 
sententiae  e diametro  repugnant.  Primum  enim  com- 
munis omnium  experientia  docet,  contractiones  spasticas, 
tam  diaphragmatis  quam  ventris  musculorum,  gravissi- 
mas interdum  citra  emesin  existere,  quibus  irritamento 
specifico  opus  esse  elucet,  ut  motus  ventriculi  antiperi- 
stalticus  concitetur;  deinde  nemo  ignorat,  in  scirrhyo, 
fungo  aliisque  ventriculi  morbis,  vomitum,  initio  vehe- 
mentissimum,  sub  finem  diminui,  imo  adeo  deficere,  quod 
quidem  fieri  non  posset,  nisi  ventriculi  irritabilitas  in- 
gravescente morbo  ita  frangeretur,  ut  tandem  produ- 
cendo motui  antiperistaltico  impar  reddatur.  Observa- 
tionibus denique  confirmatum  est,  vomitum  posse  oriri, 
si  diaphragma  musculiquc  abdominis  dissecti  vel  de- 
structi (1),  aut  ventriculus  in  thoracis  cavitate  positus(2), 
ergo  musculorum  illorum  actioni  subductus  sit. 

DE  VOMITUS  EMETICORUMQUE  EFFECTIBUS 
PROPIORIBUS  ET  REMOTIORIBUS. 

Quamquam  ejectio  contentorum  ventriculi  et  inte- 
stini inter  eos  effectus,  qui  c mechanismo  vomitus  pro- 
deunt, principem  tenet  locum,  tamen  similes  effectus 
partim  primarii  parti m secundarii  existunt,  quibus  plus 

(,1)  Rudo lplii,  Grundriss  der  Physiologie.  Band  II.  Al>- 
tlieilg.  2.  p.  12H  u.  127, 

(2)  Reisig,  de  ventriculi  in  cavo  thoracii  situ  congenito. 
Diss.  Berol.  1U23. 

minusve  dignitatis  largiri  debemus.  Etenim  ventriculi  et 
oesophagi  motus  antiperistalticus  cum  trachea  vicina  vim 
suam  communicat  et,  uti  videtur,  in  ipsis  bronchis  eo- 
rumque  ramulis  motum  evocat,  qui  eandem,  ac  motus 
oesophagi,  directionem  sequitur.  Quae  cum  ita  sint, 
mucus,  pus  aliaeque  materiae,  iu  viis  aeriferis  collectae, 
imo  nonnunquam  corpora  aliena,  per  laryngem  illapsa, 
mechanico  vomitionis  effectu  eructantur.  Denique  pul- 
monum concussio  vehemens  et  subitanea,  quae  subsul- 
tim  irruit,  pro  varia  rerum  conditione  vel  materias  in 
hoc  organo  accumulatas  expellere,  vel  vomicarum  ruptu- 
ram efficere  et  contentorum  evacuationem  per  bronchia 
et  arteriam  asperam,  dum  vomunt  aegroti,  sublevare 
potest.  — Haud  levioris  momenti  concussio  atque  com- 
pressio sunt,  quas  ventris  viscera  vomitu  experiuntur. 
Quae  quum  interdum  multum  periculi  afferre  possint, 
tamen  haud  raro  salutarem  praestant  effectum,  id  quod, 
priusquam  utamur  emeticis,  bene  erit  adspiciendum.  — 

Ex  iis,  quae  retulimus,  alius  explicatur  effectus  eme- 
sis mechanicus,  nimirum  respirationis  momentanea  inter- 
pellatio, cujus  praecipua  causa  in  compressione  pulmo- 
num et  bronchiorum  cernitur.  Proinde  sanguinis  ve- 
nosi refluxus  e capite,  imo  ex  abdomine,  quoniam  vena 
cava  adseendens  quoque  pressionem  aliquam  patitur, 
ppr  momenta  inhibetur  itaque  vasorum  sanguiferorum 
oppletio  in  illis  partibus  exoritur. 

Quemadmodum  emesis  effectus,  de  quibus  verba 
fecimus,  maximam  partem  mechanici  habendi  sunt,  ita 
alii  in  conspectum  veniunt,  illis  plerumque  graviores, 
nimirum  a dynamicis  emeticorum  virtutibus  pendentes, 
ad  quorum  expositionem  nunc  me  accingam. 

Primus  emeticorum  in  ventriculum  ingestorum  ef- 
fectus irritans  est.  quo  fit,  ut  sanguinis  ad  ventriculum 
partesque  finitimas  impetus  major  concitetur,  quae  res 
attentione  dignissima  est,  si  de  vomitoriorum  indicatio- 
nibus ct  contraindicationibus  agitur. 

Multis  in  casibus  vomitum  sequitur  diarrhoea,  quae 
quidem  eo  copiosior  esse  solet,  quo  parciorem  vomitum 
exhibita  medicamenta  excitarunt.  Quodsi  enim  substan- 
tiae istae  medicatae  vomitu  non  plane  sunt  rejectae,  ad 
tubum  intestinalem  provehuntur  et  irritamento  specifico 
laxant  alvum.  Altera  tamen  diarrhoeae  causa  in  eo  col- 
locanda est,  quod  bilis  secretio  ejusque  in  duodenum 
effusio  vomitu  adaugetur,  motusque  intestinorum  peri- 
stalticus,  cujus  incitamentum  gravissimum  bilis  est,  ac- 
celeratur. Praeterea  haud  improbabile  est,  auctas  alvi 
excretiones,  emeticorum  assumtionem  excipientes,  singu- 
lari quadam  reactione  produci,  quam  vis  vitalis  orga- 
nismo insita  evocet,  ut  motus  ille  abnormis  antiperistal- 
ticus  adaucto  peristaltico  normali  compescatur.  Mul- 
tum vero  iuterest,  quibus  usi  simus  medicamentis  ad 
vomitum  efficiendum,  alia  enim  rarius,  alia  crebrius,  aut 
semper  fere,  per  naturam  suam  excitant  diarrhoeam, 
quod  infra  latius  exponam.  — Ceterum  dc  communi- 
bus organismi  mutationibus , quae  vomitum  partim  an- 
tecedunt, partim  comitantur,  partim  sequuntur,  haec  ge- 
neratim  notanda  sunt.  Imminente  vomitu  codcinquc  jam 
coepto  et  procedente,  inde  a praecordiorum  regione  sen- 
satio orditur  ingrata,  quam  nauseam  vocant.  Est  enim 
magna  vomendi  cupiditas  cum  ciborum,  saepe  etiam 
potuum,  fastidio  ct  cum  sensu  lassitudinis  atque  languo- 
ris universalis,  quae  nausea,  si  eum  assequitur  gradum. 

ut  vomendi  conatus  sine  vera  emesi  oriantur,  vomituri- 
iio  appellatur.  Corporis  temperies,  nominaiim  faciei  ar- 
tuumque minuitur,  facies  simul  pallescit  et  aliquantum 
collabitur;  quod  sensuum  organa  attinet,  visus  ct  audi- 
tus periodica  imbecillitate  tentantur,  et  lassitudinem  osci- 
tationes cum  somnolentia  sequuntur.  Ipse  vomitus  uni- 
versum nervorum  systema,  quod  e superioribus  luculen- 
ter apparet,  vehementissime  concutiat  necesse  est,  quae 
concussio  quo  gravior  et  diuturnior  est,  eo  majorem  in- 
ducit relaxationem,  aegroti  enim  finita  emesi  ut  pluri- 
mum in  somnum  placidum  incidunt,  nisi  morbi  conditio 
ejus  accessum  prohibeat.  Quos  effectus  si  consideramus, 
emetica  in  universum  ingratam  systematis  nervosi  im- 
pressionem inducere  videmus,  et  partim  quidem  sensibi- 
litatem  incitare  et  concutere,  partim  autem  relaxare  at- 
que demulcere,  ergo  spasticam  nervorum  intemperiem 
sedare.  Proinde  vomitoriis  velut  antagonisticis  remediis 
saepe  utimur,  ut  incitatis  nervis  abdominalibus  derivatio 
ab  encephalo  efficiatur,  quem  quidem  finem  non  semper 
vomitu  ipso,  sed  nausea  diuturniori,  oblatis  nimirum  do- 
sibus  refractis  emeticorum,  consequi  studemus.  Quum 
omnia,  quotquot  organismus  habet,  systemata  nervorum 
imperio  sint  subjecta,  emeticorum  efficacia  quoque  in 
organa  vegetationi  dicata  extendatur  oportet,  ut  in  om- 
nes glandulas,  singulatim  in  hepar  et  pancreas,  in  tuni- 
cas mucosas,  in  vasa  absorbentia,  in  cutem  externam. 
Secreta  ipsius  canatis  cibarii,  ut  mucus  intestinalis  ct 
succus  gastricus,  deinde  organorum  cum  fractu  intesti- 
nali intimum  commercium  alentium,  nimirum  bilis  et 
succus  pancreaticus,  prae  ceteris  adaugentur;  mox  se- 
cretoria vis  membranae  mucosae,  quae  laryngem,  tra-. 

cheam,  bronchia  extrema,  fauces^et  pharyngem  investit, 
ail  majorem  evehitur  gradum  et  secreta  ipsa*  eam  sub- 
eunt mutationem,  ut  solito  liquidiora  appareant.  Cutis 
transpiratio  partim  inter  vomitum,  partim  eodem  finito, 
plerumque  mirifice  augetur,  aut,  si  deficiebat,  in  inte- 
grum restituitur,  iis  praecipue  in  casibus,  quibus  cutis 
actio  spasmo  reprimebatur  peripherico,  quem  emetica- 
per  effectum  relaxantem  atque  demulcentem  tollunt. 
Quamquam  efficacia  emeticorum  in  vasorum  absorben- 
tium systema  e parte  tantum  possit  explicar*,  eadem  ta- 
men experientiae  testimoniis  extra  omnem  dubitationis 
aleam  ponitur ; tempestivo  enim  vomitoriorum  usu  non 
modo  exsudata  pathologica  ad  resorptionem  adigi,  verum 
etiam  tumorum  et  indurationum , inprimis  organorum 
glandulosorum,  resolutionem  haud  raro  effici,  comper- 
tum habemus. 

Nemo  igitur,  si  dicta  bene  perpendat,  emetica  ad 
consequenda  varia  therapeutica  consilia  esse  aptissima, 
diffitebitur;  eandem  vero  ob  causam,  vomitoria  ad  gene- 
ralem quandam  remediorum,  secundum  effectum  suum 
distributorum,  classem  referre,  difficillimum  esse  constat; 
modo  enim  pro  incitantibus,  modo  pro  derivantibus  aut 
revellentibus,  nunc  pro  antispasmodicis  et  alterantibus, 
nunc  pro  resolventibus  etc.  iisdem  utimur;  ceterum  vaf- 
riorum medicaminum,  quae  hunc  in  finem  adhibentur, 
vis  non  eadem,  imo  quandoque,  si  a solo  effectu  eme- 
tico discedas,  ne  analoga  quidem  existimanda  est,  id  quod 
comparatio  zinci  aut  cupri  sulphurici  cum  ipccacuanhac 
radice  docet. 

DK  SUBSTANTIIS,  QUIBUS  AD  CIENDUM 
VOMITUM  UTIMUR. 

* . , • ■ . , ✓ - . ' • 

Quamquam  non  exiguus  est  substantiarum,  motum 
antipcristalticum  tubi  cibarii  excitantium,  numerus,  ete- 
nim venena  omnia,  tam  vegetabilia,  quam  mineralia,  si 
doses  eorum  relative  majores  deglutiuntur,  nec  non  va- 
riae plantae  haud  virulentae,  ut  violaceae,  bunc  effectum 
praestant,  tamen  medici  emeticorum  classem  arctis  cir- 
cumscripserunt finibus,  iis  tantummodo  utentes  substan- 
tiis, quarum  reliqui  effectus  ab  organismo  impune  ferun- 
tur. Descripturus  igitur  emetica  , de  iis  tantum  sermp- 
nem  faciam,  quae  in  libris  pharmacologicis  hoc  nomine 
singulatim  notantur.  , 

I A - , i «•  A <w'  , 4 

DE  IPECACUANHA. 

Radix  ipecacuanhae  haud  dubie  insignitur  principio 
amaro-acri,  id  quod  sapore  radicis  pulveratae  cognosci- 
tur et  substantiae  magis  corticali,  quam  fibroso  - medul- 
lari insidet  (1).  Effectus  autem  nauseans  et  emeticus  ab 
hoc  principio  non  pendet,  sed  ab  alkaloideo  singulari, 
Emetino,  quod  primum  Bucholz(2)  a.  1817.,  postea 
quoque  Pelletier  et  Magen  die  (3)  invenerunt,  etsi 
Pellctier  demum  a.  1822.  indolem  ejus  alkaloideam  vin- 
dicavit. 

Exig  uac  ipecacuanhae  doses  alienationem  specificam 
coenaesthesis,  dysphoriam  universalem,  nauseam  aliaque 

(1)  Jahn,  prac-t.  materia  medica.  4te  Auflage.  Erfurtl818. 
Bd.  1.  S.  757. 

(2)  Taschenliucli  fiir  Sclieidekiinstler  18 18^  S.  69.  ff. 

(3)  Annales  de  1,’him.  et  IMiys.  Toni.  IV.  i>.  171.  *qq. 

symptomata,  quae  vomitum  antecedere  supra  diximus, 
excitant;  si  doses  aliquanto  sunt  majores,  vomituritiones, 
ventris  inflatio,  affectiones  colicae,  vomitus,  sin  doses 
modum  excedunt,  aut  hyperemesis,  aut  vertigo,  praecor- 
diorum oppressio,  anxietas,  somnus  altissimus,  fere  so- 
porosus,  exoriuntur  (1).  Praeter  effectus  propiores  atque 

remotiores,  omnibus  emeticis  communes,  ipccacuanha  du- 

* 

plicem  vim  specificam  exhibere  videtur:  primum  enim 
effectum  singularem  deprimentem , narcoticum  quasi , in 
sensibilitatem  exserit,  quem  inprimis  experimenta  circa 

i \ / 

emetinum  instituta  probant;  hoc  enim  justo  largius  in 
animalium  ventriculum , aut  per  anum  ingestum  , vel  in 

l ■ 

venas,  vel  in  telam  cellularem  infusum , soporem  altissi- 
mum  tandemque  placidam  mortem  advexit  (2).  Altera 
ipecacuanhae  virtus,  quam  etiam  experimenta  circa  eme- 
tinum instituta  in  aprico  posuerunt  (3),  specifica  pulmo- 
num affectione  se  manifestare  dicitur,  ita  ut  animalium 
emetino  occisorum  membrana  mucosa  bronchiorum  in- 
tense rubra,  imo  inflammata,  pulmones  ipsi  sanguine 
obruti  inveniantur.  Suudelin  (4)  tamen,  haud  direm- 
tum  esse  contendit,  utrum  iste  effectus  a specifica  mem- 
branae mucosae  pulmonum  irritatione,  an  ab  excitatione 
exhauriente  nervi  vagi,  inprimis  plexuum  pulmonalium, 
pendeat,  ita  ut  status  pathologicus  catarrho  suffocativo 
similis,  exoriatur.  Sibi,  ait,  maxime  probabilem  videri 
nervorum  pulmonalium  paralysin,  nam  in  cadaveribus 

(1)  * u n d e 1 i n , Hamlbuch  cl.  speciell.  Heilmittellehre.  Berl. 
1825.  Bd.  II.  S.  38. 

(2)  Buchners  Repertor.  Bd.  VII.  S.  339. 

(3)  Mage  n di  e,  cf.  Buchners  Repertor.  I e, 

(4)  I.  c.  p.  38—39. 

omnium  fere  catarrho  suffocativo  exstinctorum  analogam 
pulmonum  conditionem  se  invenisse,  nimirum  vasorum 
sanguiferorum  oppletionem  et  membranae  mucosae  ru- 
bedinem, quam  a vasorum  tenuissimorum  paralysi  repe- 
tendam censet. 

Quodsi  ipecacuanham  cum  aliis  emeticis,  nominatim 
cum  tartaro  stibiato,  comparamus,  plura  invenimus  dis- 
crimina inter  utriusque  effectum,  quorum  nonnulla  haud 
parvi  facienda  sunt.  Ipecacuanha  multo  certius  vomi- 
tum excitat,  quam  tartarus  stibiaius,  etenim  hic  in  parte 
canalis  cibarii  inferiore  semper  motum  adjuvat  peristal- 
ticum,  itaque  alvum  laxat.  Accidere  etiam  potest,  id 
quod  non  raro  a parandi  methodo  pendet,  ut  eadem 
tart.  stibiati  dosis  nunc  solam  diarrhoeam  copiosam, 
nunc  solam  hyperemesin  evocet,  quare  infantibus  hoc 
emeticum  aegrius  exhibetur,  quippe  in  quibus  hypereme- 
sis magis  timenda  sit.  Deinde  tartarus  stibiatus  ob  par- 
tes constituentes  (stibium  oxydatum  griseum  et  tartarum 
depuratum)  digestionis  organa  facile  offendit,  quod  ipe- 
cacuanhae minime  exprobrandum  est.  Denique  virtute 
illa  singulari,  sensibilitatem  deprimendi  atque  sedandi, 
qua  ipecacuanham  excellere  diximus,  tartarus  stibiatus 
plane  destituitur.  Non  perperam  igitur  judicare  videntur, 
qui  radicem  ipecacuanhae  in  genere  blandissimum  exhi- 
bere emeticum  itaque  hominibus  tenerioribus,  mulieri- 
bus. infantibus,  conducere  existimant.  Ut  vomitum  ex- 
citet, rad.  ipecacuanhae  dosibus  majoribus  (a  Qjfl — -ft} 
praebeatur  necesse  est,  vel  pulveris  forma,  vel  mixturae ; 
infantibus,  pulveres  aegrius  sumentibus,  mixtura  magis 
respondet,  vel  cum  aqua  destillata  simplici,  vel  cum  aqua 
lior,  tiliae,  cui  oxymcl  scilliticum  apte  adjicitur;  dosin 

tamen  ipecacuanliae  secundum  aetatem  infantum  esse 
restringendam,  facile  est  intellectu.  Nostro  tempore  pul- 
vis ipecacuanliae  plerumque  cum  amylo  exhibetur,  quippe 
quo  emesis  promtius  et  facilius  concitetur ; prodest  etiam 
sumto  emetico  et  vomituritionibus  ineuntibus,  tepidi  li- 
quoris, inprimis  infusi  florum  chamomillae,  exiguas  por- 
tiones per  intervalla  aegrotis  offerre.  Hfixtura  ipeca- 
cuanbae  cochleatim  hauritur,  donec  debitus  obtineatur 
effectus.  Tartari  stibiati  pauxillum  addi  pulveri  ipeca- 
cuanhae,  quod  plurimi  commendant,  ut  vomitus  certior 
faciliorque  sit,  mihi  supervacuum  videtur,  nisi  indicatio 
singularis  tartari  stibiati  usutn  requirat.  Si  quis  cine- 
tino  puro  velit  uti,  adultis  gr.  /3— jj,  infantibus  gr.  ~ — j 
praebeat,  vel  in  solutione  simplice,  vel  forma  pulveris 
cum  saccharo  vel  rotularum,  ex  emetino,  saccharo  et 
pauxillo  mucilaginis  tragacanthae  confectarum,  quae  in- 
fantibus haud  ingratae  esse  solent.  De  reliquis,  quibus 
ipccacuanha  adhibetur,  formis  ejusque  praeparatis  nihil 
hic  disserere  placet,  quippe  quae  magis  ad  comprimen- 
dam diarrhoeam,  vel  sedandum  spasmum,  vel  sublevan- 
dam expectorationem  cet. , quam  ad  emesin  ciendam,  in 
usum  vocari  soleant. 

DE  TARTARO  STIBIATO. 

Tartarus  stibiatus  s.  emeticus  est  sal,  quod  ex  omni- 
bus antimonii  praeparatis  facillime  solvitur  eamque  ob 
rem  celerrime  in  ogranismum  animalem  agit.  Effectus 
ejus  haud  dubie  debetur  antimonio,  quamquam  Lemery, 
cujus  sententiam  Kr  eu  ter  manu  argumentis  certissimis 
refutavit,  eundem  a sulphure  insito  perperam  derivat. 

Primam  ejus  efficaciam  ad  nervum  vagum  spectare,  Ma- 

g cn  die,  Orfila,  Krimer  (1)  et  alii  recte  docent, 
Weinhold  (2)  tamen  in  medullam  spinalem  praecipue 
hoc  remedium  agere  indeque  vim  suam  per  totum  cor- 
pus diffundere,  opinatur.  Vogt(3)  effectum  tartari  sii— 
hiati  secundarium  gravissimum  in  eo  esse  putat,  ut  di- 
recte liquefactionis  processum  adjuvet,  et  hanc  ob  rem 
assimilationem  et  organicam  cohaesionem  magis  offen- 
dat, quam  reliqua  autimonii  praeparata.  Doses  tartari 
stibiati  refractae  (gr,  ?r5 — i)  et  mediae  (gr.  \ — 1)  rarius 
vomitum,  quam  ejus  prodromos,  ut  dysphoriam,  nauseam, 
postea  secretionum  augmentum,  praecipue  alvi,  excitant, 
quare  interdum,  si  propria  constitutio  annua  viget,  a 
tartari  stibiati  usu  prorsus  abstinendum  est,  siquidem 
vel  refractae  ejus  doses  diarrhoeam  haud  salutarem  tunc 
commoveijt.  Nonnunquam  doses  ejus  minores  pustulas, 
totam  oris  cavitatem  obsidentes , evocasse  dicuntur  (4). 
Magna  dosis  (gr.  jj  — jjj)  sanguinis  impetum  ad  ventri- 
culum congerit,  digestionem  protinus  turbat,  et  sub  phae- 
nomenis communibus,  supra  expositis,  plerumque  eme- 
sin  et  diarrhoeam,  interdum  tantum  alterutram,  ciet. 
Nimiae  doses,  nisi  vomitu  promte  rejiciantur,  veneni  ad 
instar  agunt  et  periculosissima  symptomata,  ut  saporem 
metallicum,  regionis  epigastricae  ardorem,  cum  ventri- 
culi doloribus  atrocissimis,  pulsum  parvum,  celerrimum, 
tandem  filiformem,  intermittentem,  singultum,  vertiginem, 


(1)  All^en.  med.  Annalen  1807.  St.  VtT.  S.  1331. 

(2)  Ansicliten  des  Leliens  und  seiner  Grundkrfifte,  auf  Ver- 
suclie  gegrilndet. 

(3)  Lelirbucli  der  Pharmacodynamik.  Giessen  1828.  Hd.  II. 
S.  467. 

(4)  Basedow  in  Hufelands  Journal  1828.  Julius  S.  65. 

stuporem  (1),  asphyxiam,  ingentem  pectoris  oppressionem, 
convulsiones,  imo,  augescentibus  hisce  omnibus,  mortem 
inferunt  (2).  Discriminibus  inter  tactarum  stibiatum  et 
ipecacuanham  supra  appositis  hoc  etiam  addere  licet, 
quod  tartarus  stibiatus  sanguinis  plasticitatcm  et  co- 
haesionem  minuit,  itaque  in  morbis  phlogisticis,  nomina- 
tim  levioribus  febribus,  exhiberi  potest,  eo  magis,  quod 
crises  febriles  promovet,  quod  in  morbis  rheumaticis  et 
catarrhalibus  luculenter  animadvertimus. 

Ad  evocandam  emesin  tartarus  stibiat.  vel  per  os 
adhibetur,  vel,  si  quid  illam  administrandi  methodum 
prohibet,  solutio  ejus  in  venam  incisam  infunditur,  nam 
enemata  cum  eodem  parata,  etsii  nauseam  et  vomituri 
tiones  haud  raro  excitant,  magis  tamen  aperiunt,  deri- 

* t 

vant,  resolvunt.  Qui  tactarum  stibiatum  in  venam  vult 
infundere,  grana  ejusj— jv!  in  aquae  destillatae  ^jj — jv 
solvat  et  sufficientem  ejus  quantitatem  per  apparatum 
proprium,  hic  non  describendum,  injiciat;  effectus  saepe 
promtissimus  est.  Experimenta  in  animalibus  inter  alios 
II  ammann(3)  circa  hanc  rem  instituit.  Interne  tarta- 
rus stibiatus  plerumque  solutionis  forma  praebetur,  ita 
quidem,  ut  ejus  gr.  jj — jv  in  aquae  destill.  simpl.  un- 
ciis aliquot  solvantur  et  solutionis  singula  cochlearia  ex- 
hibeantur, donec  debitus  obtineatur  effectus.  Non  raro 
tamen,  ut  in  delirio  tremente,  in  morbis  mentis,  cet.  ma- 
joribus opus  est  dosibus,  ergo  pulveris  forma  quando- 
que praeferenda.  Infantibus  tactarum  stibiatum  aegre 

(1)  Wesener  in  Hufel  ancis  Journ.  1020.  Januar  S.  116. 

• (2)  Ginelin,  Geschichte  «ler  tliier.  mul  mineral,  Gifte,  Er- 

furt  1806.  S.  197. 

(3)  Ilie  hier,  cliirurg.  liibliolhek.  Bcl.  IV.  S.  99. 

2 * 


20 


praeberi,  supra  adnotavi,  veruntamcn  ejus  praeparatum 
vinum  stibiatum  (vinum  antimonii  Iluxhami),  ob  multo 
mitiorem  effectum  iis  exbiberi  potest,  ita  quidem,  ut 
quovis  horae  quadrante  cochlear  minus  offeratur,  donec 
vomitus  accedat.  Si  cujus  interest,  plura  de  tartaro  sti- 
biato  legere,  commendatam  ei  velim  dissertationem  in- 
auguralem , quam  C.  H.  F.  G.  Schueler(l)  de  hujus 
remedii  historia,  effectu  cet.  uberrime  scripsit. 

DE  ZINCO  ET  CUPRO  SULPHURICO. 

« 

Utrumque  remedium,  quum  celerrime  vomitum  ex- 
citet, iis  praesertim  in  casibus  administratur,  quibus  pe- 
riculum in  mora  est,  maxime  post  deglutitionem  vene- 
norum, etsi  medici  nonnulli  in  aliis  quoque  morbis,  ut 
insultibus  asthmaticis,  catarrho  suffocativo , apoplexia  sa- 
burrali, eodem  utendum  esse  censent.  Zincum  sulphu- 

)■ 

ricurn  minus  grave  et  minus  anceps  est  remedium  cupro 
sulphurico,  dosibusque  modum  non  excedentibus  parum 
-^periculi  minatur.  Quid  vero  de  effectu  ejus  tonico, 
quasi  adstringente , quem  Sundelin  (2)  defendit,  judi- 
candum sit,  nescio.  Jahn(3)  enim  vituperat  Gmeli- 
num  et  Arne  mannum,  qui  Zincum  sulphuricum  non 

I Ii 

reliquorum  emeticorum  more  ventriculum  debilitare,  sed 
roborare  contendant;  se  enim,  ait,  rationem  explicare 
non  posse,  qua  solum  emeticum,  si  effectum  suum  prae- 
stiterit, ventriculum  roboret.  Hoc  vero  adnotandum  est, 
zincum  sulphuricum  fere  nunquam  alvum  ciere  et  ab 

(1)  De  tarlaro  stibiato.  Berl.  1832. 

(2)  1.  c.  Bcl.  II.  S.  27U. 

(3)  1.  r.  Bd.  II.  S.  678.  . 

aegrotis  facilius  sumi,  quam  ipecacuanham  (1);  idem 
vero,  si  vomitu  non  omne  rejicitur,  diuturnam  nauseam 
et  vomituritiones  sustinere  dicitur.  Doses  et  formae 
partim  ad  aegrotantium  aetatem,  partim  ad  singularem 
irritabilitatem  accommodandae  sunt.  Vel  pulvere,  vel 
solutione  utimur;  pulvis  celerius  agit,  cujus  gr.  m — v — 
vm  (auctore  Jahn  gr.  v — xx)  denis  horae  minutis  ex- 
hibentur, aut  in  aquae  destillatae  simpl.  j 

solvitur  singulaque  cochlearia  majora  iisdem  intervallis 
hauriuntur,  donec  sequatur  emesis. 

Cuprum  sulphuricum  simili  quidem  agit  modo,  effe- 
ctus autem  non  solum  gravior  et  celerior,  verum  etiam 
periculosior  est,  si  debita  negligitur  providentia.  Inpri- 
mis  medici  Anglici  hujus  remedii  usum  commendarunt. 
Pariter  ac  Zincum  sulphuricum  aut  pulveris  aut  solutio- 
nis forma  exhibetur;  pulveris  grana  v — x,  in  plures  do- 
ses dispertita,  praebentur,  quanquam  Jahn,  dosin  a gr. 
v ad  xv  adaugeri  posse,  profitetur.  Quojd  ad  solutionem 
attinet,  Sundelin  gr.  x in  aquae  destillatae  simpl.  jj 
solvi  et  denis  horae  minutis  cochlear  majus  propinari 
jubet;  Adair(2)  in  aquae  flor,  filii  et  syrupi  violar. 
^ 0]  j j so^v^  horisque  alternis  cochlear  majus  dedit. 
Maryattc(3)  grana  n cupri  sulphurici  cum  totidem 
tartari  stibiati  granis  et  aquae  drachma  dimidia  exhibuit 
istamque  formulam  omnium  promtissime  vomitum  evo- 
care contendit.  (Emeticum  siccum  Maryatte.)  Duo 
supersunt  emetica,  quorum  obiter  tantum  mentionem 


(1)  Jalin,  1.  c.  p.  677. 

(2)  Cf.  Jalin,  1.  c.  p.  683. 

(3) '  Cf.  Sundelin,  1.  c.  Bd.  U.  p.  310. 


faciam:  radix  Asari  europaci  et  Oxymel  scilliticum. 

Prius  horum  remediorum,  cujus  pulvis  ad  grana  x — xx 
p.  d.  exhibetur,  quanquam  officinale,  absoletum  haben- 
dum est;  alterum  infantulis  adhuc  praebetur  solumque 
interdum  ad  excitandam  emesin  sufficit. 

DE  EMETICORUM  CONTRAINDICATIONIBUS. 

Indicationes  emeticorum,  quae  videntur,  interdum 
plus  attentionis,  quam  verae  contraindicationcs,  deside- 
rant. Nausea  enim,  vomituritiones,  vomitus  spontaneus, 
quibus  plerumque  emeticorum  usus  indicari  putatur,  non 
raro  a morbis  emetica  vetantibus  pendent,  id  quod  in- 
primis  de  vomitu  bilioso,  saepe  vehementissimo , adno- 
tandum  est,  qui  cerebri  irritationem,  laesionem  mecha- 
nicam, inflammationem  sequi  solet.  Praeterea  inter  haec 
unaquaeque  localis  cerebri  < affectio  quam  maxime  respi- 
cienda est;  attamen  quibusdam  sub  conditionibus  eme- 
tici mitioris  administratio,  praesertim  venaesectionibus 
praemissis,  non  nimis  sollicite  perhorresconda  est,  siqui- 
dem vomitorium  haud  raro  desideratur,  ut  bilis,  quae 
consensuali  hepatis  irritatione  uberrime  secernitur  no- 
vumque stimulum  morbificum  organismo  infert,  e ventri- 
culo ejiciatur.  At  vero  vomitus  sympathicus  mulierum 
gravidarum,  nec  non  symptomaticus,  quem  morbi  orga- 
nici ventriculi  et  intestinorum  evocant,  emeticorum  usum 
plane  respuit,  imo  contraria  remedia  plerumque  requirit. 
Non  solum  periculum,  verum  quoque  mortem  vomitoria 
adhibita  inferre  possunt,  si  nausea  et  vomitus  consen- 
sualis  vel  symptomaticus  ex  inflammatione  graviore  pul- 
monum, diaphragmatis,  organorum  chylopoeticoruin,  uro- 
pocticorum,  genitalium  internorum,  originem  ducunt. 

Infantes,  dummodo  hyperemesis  vitetur,  mulieres,  uni- 
versim  corpora  teneriora,  laxo  habitu  insignia,  ut  pluri- 
mum emetica  multo  facilius  meliusque  sustinent,  quam 
homines  fibra  rigida,  irritabilitate  potentiore,  tempera- 
mento cholerico  conspicui.  Sr  senibus  imperamus  eme- 
ticum, valde  dispiciamus  oportet,  ne  quid  detrimenti  ca- 
piant. Sunt,  qui  difficillime,  i.  e.  summis  contentionibus 
imo  interdum  cum  suffocationis  periculo,  vomant,  qui- 
bus, si  emeticum  sumserunt,  idoneis  adminiculis  vomitio- 
nem sublevemus,  necesse  est.  Si  morbos  et  universales 
et  locales  respiciamus,  qui  emeticorum  usum  vetent,  hi 
fere  enumerandi  sunt:  vitia  vasorum  organica,  quae  vo- 
cantur, ut  aneurysmata,  praesertim  pectoris  et  abdomi- 
nis arteriarum;  porro  indurationes  et  ulcerationes  oeso- 
phagi atque  ventriculi,  neque  minus  dispositio  ad t vo- 
mitum cruentum  et  melaenam,  ad  haemoptoen  cet. ; at- 
tamen Sundclin(l)  haemoptysin  quandam  biliosam 
existere  tradit,  quae  emetici  usum  requirat.  Inflamma- 
tiones internae  exquisitae,  non  modo  ipsius  ventriculi 
tubique  intestinalis,  verum  etiam  partium  conterminarum 
inprimis  diaphragmatis,  semper  ab  emeticis  abstinere  ju- 
bent, non  semper  encephalitis,  pneumonia  et  bronchitis; 
etenim  in  his  inflammationibus  fieri  interdum  potest,  no- 
minatim  in  catarrho  infantum  inflammatorio , ut,  institu- 
tis sanguinis  detractionibus,  emeticum  requiratur.  Men- 
struatio imminens  catcnus  emeticorum  usum  vetat,  qua- 
tenus metuendum  est,  ne  topica  ventriculi  irritatio  vo- 
mitum cruentum  vicarium  excitet',  quanquam,  si  accura- 
tius rem  intuearis,  modo  fortiora  emetica  talem  indu- 


(1)  1.  c.  B.1,  II.  S.  307. 

eunt  motum;  generatim ' vero  scire  oportet,  catamenio- 
rum  fluxum  nec  vomitoriis,  nec  aliis  medicamentis  inter- 
pellandum esse.  Herniae,  prolapsus,  graviditas,  praeser- 
tim si  abortiendi  propensio  adsit,  emeticorum  contrain- 
dicationibus  interponuntur , fieri  autem  potest,  ut  emo- 
lumentum, quod  emeticum  praestiturum  est,  magis  sit 
periculo  inde  metuendo,  quare  tale  remedium  debitis 
sub  cautelis  exhibere  licet.  Gravida  enim,  febri  gastrico- 
biliosae  implicita,  facilius  abortum  faciet,  si  vpmitorium 
indicatum  omittitur,  quam  si  caute  administratur , prae 
omnibus  enim  emeticum  quam  mitissimum  eligendum 
est.  flerniae  et  prolapsus,  si  vomitorium  adhibendi  ne- 
cessitas magna  est,  inter  emesin  sustineri  aut  mechani- 
cis adminiculis  retineri  debent.  Vulnera  quoque  gra- 
viora, suturis  commissa,  fracturae  repositae,  inprimis 
costarum,  claviculae,  cct.  vomitu  exorto  offenduntur  ac 
disturbantur.  Pertinax  alvi  obstipatio,  humorum  sta- 
gnationes  in  visceribus  abdominalibus,  degenerationes 
organorum  eorundem,  etiamsi  emeticorum  usum  non  ab- 
solute vetant,  haud  dubie  valdo  restringunt.  Quod  de- 
nique ad  debilitatem  corporis  veram  pertinet,  plerumque 
vomitoriorum  contraindicationibus  adnumeratur,  sed  per- 
peram, uti  Jahn(l)  existijnat,  nisi  ex  summa  senectute 
profluat. 

PRAECEPTA  NONNULLA  C03IMUNIA  AD  EMETI- 
CORUM APPLICATIONEM  PERTINENTIA. 

Quodsi  non  interest,  ut  vomitus  quam  citissime  ex- 
citetur, praeparantia  medicamenta  sunt  praemittenda: 


(1)  J.  c.  Bd.  I.  S.  70. 


sordes  enim  gastricae  immobiles,  quae  neque  sursum, 
nec  deorsum  turgescunt,  mobiles  antea  sunt  reddendae, 
quem  in  finem  resolventibus  utimur.  Status  saburralis, 
cui  cruditates  ex  indigestione  subsunt,  plerumque  am-, 
moniutn  muriaticum,  doses  tartari  stibiati  vel  rad.  ipc- 
cacuanbae  refractas,  status  biliosus  acida  vegetabilia, 
pulpam  tamarindorum,  salia  tartarica,  oxymel  simplex 
cet.;  status  pituitosus  natrum  sulpliuricum,  ammonium 
muriaticum,  kali  tartar. , kali  acetic.  cet.  5 aut,  si  mucus 
tenax  diutius  intestinis  insidet,  incidentia  fortiora,  ut  in- 
fusum seminum  sinapis  cum  tinctura  kalina  cet.  expo- 
stulant. Quodsi  status  ventriculi  congestivus  aut  erethi- 
slicus  vomitum  difficilem  aut  periculosum  reddit,  modo 
sanguinis  detractiones  locales  aut  universales,  semicu- 

pia  vel  pediluvia  tepida,  vcsicatoria,  clysmata,  modo  de- 

/ 

mulcentia  interna,  ut  oleosa  et  mucilaginosa , prius  ad- 
ministranda sunt.  Haud  raro  vomitus  spastica  allectione 
vel  abnormi  exaltatione  scnsibilitatis  organorum  dige- 
stionis praegravatur,  imo  impeditur,  quibus  in  casibus 
infusa  tepida  herbae  menthae,  Valerianae,  lior,  chamo- 
mill.  cet.  cum  pauxillo  aetheris  acetici  aut  vini,  cnemata 
antispasmodica , cet.  opitulantur.  Altera  parte  magnus 
torpor  et  exigua  ventriculi  irritabilitas  impedire  possunt, 
quominus  oriatur  vomitus,  quamobrcm  aromaticum  quod- 
dam, oleum  actbercurn,  clysma  excitans,  sinapismatum 
ad  ventrem  applicationem  cet.  emetico  praemittamus 
neccsse  est.  Ad  sublevandum  vomitum,  regimen  aegro- 
torum ad  certa  praecepta  accommodari  oportet.  Eme- 
ticum antemeridiano  tempore,  priusquam  aeger  cubile 
reliquit,  exhibeatur  et,  si  nimia  est  sensilitas,  phiala  una 
vel  altera  decocti  avenae  excorticatae,  vel  alius  sorbitio- 


26 


i 


nis  blandae,  aliquot  horis  ante  praebeantur.  In  univer- 
sum melius  est,  emeticum  in  plures  distribui  doses  ea- 
rumque  singulas  brevibus  dari  intervallis;  infusum  cha- 
momillae tepidum,  vel  aqua  tepida  salsa,  non  prius  bi- 
batur, quam  vomituritiones  jant  accesserint;  ceterum 
aeger  in  corporis  latus  sinistrum  decumbat,  quoniam 
cardia  ventriculi  in  eodem  posita  est.  Hyperemesis,  si 
periculum  minatur,  aptis  remediis  promte  coercenda  est, 
quem  in  finem  plurimum  auxilii  praestat  acidum  carbo- 
nicum , vel  pulveris  aerophori,  vel  saturationis  forma 
adhibendum.  Opium,  quamquam  virtutibus  antemeticis 
praeditum,  summa  cum  providentia  praebeatur  oportet. 
Tartarus  stibiatus  in  ventriculo  non  solutus,  corticis 
chinae  decocto  decomponatur,  aut,  si  venificium  vel  eo- 
dem emetico,  vel  ipecacuanhae  radice,  vel  emetino  in- 
ductum est,  decoctum  gallarum  turcicarum  offeratur  (1). 

f * 

DE  MORBIS  EMETICO  CURANDIS  SINGULATIM. 

Ordiamur  a febribus,  nominatim  gastricis,  quae  prae 
ceteris  emeticorum  usum  desiderant.  Vis  naturae  me- 
dicatrix  hasce  febres  repetitis  secretionibus  criticis  re- 
solvit, bilis  scilicet  aut  muci  intestinalis,  prout  febris 
vel  biliosa,  vel  gastrica  simplex,  sive  sensu  strictiori,  ap- 
paret. Experientia  nos  edocuit,  remedia  resolventia  il- 
las secretiones  adjuvare  et  secreta  illa  pathologica,  si 
eorum  spontanea  excretio  retardetur,  vel  per  os  vel  per 
anum  esse  eliminanda.  Constat  etiam,  emeticorum  non- 
nullorum doses  refractas  pro  resolventibus  aut  digesti- 


(l)  Sun  dei  in,  1.  c.  Bd.  II.  i*.  22.  et  PJioebus  Haud- 
Ituch  der  Axzneirerordnungslqlire.  Bd.  II.  p.  542. 

vis  remediis  praeberi,,  aut  certe  magno  cum  fructu  sali- 
bus aliisque  digestivis  adjici  posse.  Quibus  provisis, 
plena  emetici  dosis  tempestive,  i.  e.  tum  demum  exhi- 
benda est,  cum  natura  ipsa  evacuationem  contentorum 
ventriculi  ac  duodeni  per  os  molitur  (cum  sordes  sur- 
sum turgescunt).  Quonam  modo  occurrendum  sit  con- 
ditionibus, vomitum  vel  praegravantibus  vel  impedienti- 
bus, ut  nimiae  ventriculi  irritationi,  congestioni  sangui- 
nis, erethismo,  spasticis  affectionibus  cet , supra  jam  ex- 
posui. Raro  in  febr.  gastric.  etbilios.  unum  sufficit  emeti- 
cum, quoniam  eaedem,  quod  antea  dixi,  plerumque  re- 

* 

petitis  secretionibus  criticis  tubi  cibarii  judicantur.  Ple- 
risque  in  casibus  ad  vomitum  ciendum  ipecacuanhae  cum 
tartaro  stibiato  connubium  saluberrimum  esse  putatur; 
si  constitutio  tenerrima  maximeque  sensibilis  apparet, 
sola  ipecacuanha,  sin  robusta  ac  torpida,  'solus  tartarus 
stibiatus  praeberi  solet.  Ubi  certae  emetici  indicationes 
exstant,  ut  plurimum  doses  mediocres  vomitum  debitum, 
excitant,  Sundelin(l)  enim  virum  febri  biliosa  vehe- 
mente  laborantem  observavit,  qui,  quum  alias  difficil- 
lime ad  emesin  compelleretur,  sordibus  sursum  turgen- 
tibus oblata  exigua  ipecacuanhae  dosi  facillime  vomuit. 
In  morbis  saburralibus,  febrem  gastricam  excitantibus, 
minus  interest,  quo  tempore  exhibeatur  emetienm,  nec 
semper  medicamenta  praeparantia  et  digestiva  requirun- 
tur, sin  febris  cum  statu  existit  pituitoso,  digestiva  ma- 
gis irritantia , ut  doses  minores  ammonii  muriatici,,  hy- 
drargyri  muriatici  mitis,  antimonialium , cet.  largioribus 


J 


(1)  1.  c.  Bd.  II.  p.  307. 


emetici,  nominatim  tartari  stibiati , portionibus  praemit- 
tantur oportet. 

Saluberrimum  emeticorum  usum  in  febribus  multis 
nervosis,  malignis,  maxime  in  typhoso  - contagiosis,  ex- 
perientia comprobavit.  Inprimis  prophylacticam  habent 
vim,  si  ineunte  tali  febri,  aut  quamprimum  contagium 
vel  miasma  in  corpus  receptum  est,  adhibentur,  nam  ef- 
fectus eorum  salutaris  haud  raro  morbi  evolutionem  in- 
tercipit, aut  malignitatem  ejus  ita  frangit,  ut  aliis  reme- 

F’ 

diis  promte  cedat.  De  eliminatione  contagii  aut  mias- 
matis  e corpore  per  emeticum  vix  meditandum  est,  ve- 
rum potius  effectus  concutiens  et  alterans,  cum  nervo- 
rum systemate  communicatus , deinde  exaltatio  omnium 
secretionum  subtiliorum,  denique  exterminatio  spasmi 
peripherici,  febrium  dictarum  introitum  fere  semper  co- 
mitantis, vomitoria  saluberrima  reddere  videntur. 

Febres  putridae  duplice  sub  conditione  emeticorum 
usum  tam  concedunt,  quam  exigunt,  partim  si  causa 
earum,  quod  haud  raro  accidit,  in  gastricis  affectionibus 
cernitur,  partim  si,  morbo  ulterius  progresso,  materiae 
pathologicae,  sive  sordes  putridae,  in  ventriculo  vel  in- 
testinis depositae  sunt. 

Usitatissima  emeticorum  administratio  in  febribus 
intermittentibus  est:  non  solum  enim  multae  earum  e 
gastricis  causis  originem  ducunt,  vel  indolem  biliosam 
prae  se  ferunt,  quibus  vomitoria  indicantur,  verum  etiam 
intermittentes  omni  complicatione  destitutae,  nominatim 
recentes,  dato  emetico  non  raro  sanantur,  vel  ad  typi 
melioris  formam  adducuntur,  quoniam  plexuum  abdomi- 
nalium intemperies  vomitu  alteratur.  Emesis  spontanea. 

inter  apyrexiam  accedens,  certissime  ad  emeticorum 
usum  invitare  videtur. 

Magis  emeticorum  applicatio  in  inflammationibus 
internis  restringenda  est;  attamen  inflammationes  sic 
dictae  biliosae,  pleurae,  pulmonum,  imo  cerebri  cet.,  i. 
e.  quae  biliosis  symptomatibus  stipantur  et  cum  hepati- 
tide exquisita  confundendae  non  sunt,  praemissis  sangui- 
nis detractionibus,  vel  universalibus  vel  topicis,  haud 
raro  emeticorum  usum  repetitum  exigunt  eoque  neglecto 
aut  recidivae  evadunt,  aut  characterem  asthenico -ner- 
vosum, quin  adeo  putridum,  adsciscunt.  Efficaciam  egre- 
giam, quam  vomitoria  in  variis  anginae  speciebus  praer- 
stent,  recentiori  tempore  inprimis  Hora  ostendit  et  vin- 
dicavit; non  modo  in  angina  faucium  tonsillarumque 
rheumatica  et  catarrhali,  verum  etiam  in  speciebus  ma- 
lignis, v.  c.  angina  gangraenosa,  multum  prosunt,  pluri- 
mum autem  in  angina  membranacea  seu  polyposa,  si 
post  sanguinis  detractiones  universales  aut  topicas  exhi- 
bentur. llisce  in  casibus  ita  agunt,  ut  partim  relaxent, 
partim  membranarum  secernentium  vasorumque  lympha- 
ticorum actionem  adaugeant  et  interdum  promtissime 
inflammationem  resolvant.  Num  in  angina  polyposa 
pseudomembranas  ab  interna  viarum  aeriferarum  tunica 
revellant  et  ejiciant,  incertum  est,  quamquam  hunc  in 
finem  commendantur. 

In  rheumatismo  et  catarrho,  etiamsi  complicatio  ga- 
strica aut  biliosa  deficit,  emetica  partim  resorptionem 
adaugendo,  partim  secretiones,  inprimis  transpirationem 
cutaneam  et  cxpectorationcm,  promovendo  maximum  fe- 
runt auxilium.  In  catarrho  laryngeo  et  tracheali  ple- 
rumque ipecacuauha  praebetur;  rheumatismis  acufis  re- 

centilnis  Horn  per  emetica  alternis  diebus  exhibita  me- 
detm\  Metastases  quoque  rheumaticae  recens  ortae  vo- 
mitoriorum effectu  ab  internis  organis  saepe  revelluntur. 
Dysenteria,  tam  gastrica  s.  biliosa,  quam  catarrhalis  et 
rheumatica,  haud  raro  emeticorum  usum  requirit,  imo 
radix  ipecacuanhae  praecipue  hoc  in  morbo  celebritatem 
sibi  peperit. 

In  acutis  exanthematibus  non  solum  ad  tollendam 
gastricam  vel  biliosam  complicationem,  quae  illorum 
eruptionem  aggravat  vel  impedit,  sed  etiam  ad  restituen- 
dam eftlorescentiam  suppressam,  emetica  in  usum  vocan- 
tur. Horn  aliique  medici  in  erysipelate,  praesertim  fa- 
ciei, quod  saepissime  gastricam  indolem  ostendit,  vomi- 
toria impense  laudant.  — In  catarrhis  chronicis  tra- 
cheae, blennorrhoeis  bronchiorum,  statu  pituitoso  ven- 
triculi cet.  emetica  partim  mucum  accumulatum  aufe- 
runt, partim  secretoriam  tunicarum  mucosarum  actio- 
nem incitando  et  corrigendo  opem  ferunt;  evidentissimo 
cum  fructu  in  catarrho  chronico  pulmonum  et  asthmate 
pituitoso  administrantur.  Huc  etiam  referri  potest  mor- 
bus verminosus,  cui  status  intestinorum  pituitosus,  debi- 
litas atque  torpor  subsunt;  inprimisomolimina  verminosa 
ad  febres  accedentia  dato  emetico  saepe  subito  sedantur. 

In  morbis  hydropicis  emetica  quandoque  summo  cum 
fructu  exhibentur,  quippe  quae  partim  vasa  absorbentia 
incitent,  partim  cutis  transpirationem  augeant,  vel  resti- 
tuant; plerumque  tartarus  stibiatus  ob  majorem  effica- 
ciam his  in  casibus  praeponitur  ipecacuanhae.  Saluber- 
rimam vomitoriorum  vim  esse  oportet,  si  hydrops  anta- 
gonisticus  sudorum  suppressionem  repentinam  excepit. 

Iluinorum  stagnationes  in  visceribus  abdominalibus, 

hepate,  liene,  vena  portarum,  emeticis  haud  raro  resol- 
vuntur, qui  effectus  magna  saltem  e parte  corporis  con- 
cussioni deberi  videtur.  Eodem  effectu  haud  dubie  ni- 
titur resolutio  tumorum  glandulosorum,  ut  bubonum,  or- 
chitidis  chronicae  cet.,  quae  emeticis  aliquoties  oblatis 
interdum  promtissime  obtinetur. 

Morborum  systematis  nervosi  chronicorum,  vomito- 
riis vel  tollendorum  vel  mitigandorum,  mag-na  est  ca- 
terva. Non  solum  insultus  hysterici  et  hypochondriaci 
graviores  hoc  modo  sedantur,  sed  quoque  convulsiones 
et  spasmi  varii  generis,  praesertim  a plexubus  gastricis 
aut  reliquis  abdominalibus  ordientes.  In  intermissioni- 
bus etiam  vomitoria  offerri  solent,  ut  gangliorum  systema 
alteretur  et  paroxysmis  redituris  occurratur,  si  v.  c.  epi- 
lepsia nocturno  tempore  insultus  facere  consuerit,  ve- 
spere emeticum  saepe  cum  fructu  exhibetur.  Spasmi  et 
convulsiones  puerperarum  levi  emetico  ex  ipecacuanhae 
radice,  dum  cautelae  debitae  haud  negligantur,  optime 
demulcentur  ipsaeque  neonatorum  convulsiones  subinde 
sedantur.  Affectiones  spasticae  locales,  ut  asthma  con- 
vulsivuui , colica  intestinorum  spastica,  spasmi  vesicae 
urinariae  etc.  haud  minus  vomitoriis  cedere  solent.  In 
irismo  et  tetano  emetica  fortiora  quidem  commendata 
sunt,  sed  raro  exhibita;  veruntamen  de  eorum  effectu 
salutari  dubitare  non  licet,  si  causae  rheumaticae  sub- 
sint. In  morbis  nervosis  ventriculi,  a sensibilitatis  alie- 
natione pendentibus,  ut  in  bulimo,  fame  canina,  anore- 
xia extrema,  cui  nervorum  gastricorum  anaesthesia 
subest,  mitiora  emetica  prosunt,  quippe  quae  simul  ven- 
triculum ad  recipiendam  aliorum  remediorum  efficaciam 
opportunum  reddant. 

Magnam  celebritatem  in  morbis  psychicis  emetica 
sibi  pepererunt:  Et  in  mania  et  melancholia  adhibentur, 
parlim  ut  ab  encephalo  derivetur,  partim  ut  torpoi  et 
atonia  viscerum  abdominalium  et  humorum  stagnationes 
in  iisdem  auferantur,  partim  denique,  ut  impressione 
maxime  ingrata  animus  aegrotantium,  ideis  et  reprae- 
sentationibus singularibus  atque  perversis  indulgentium, 
concutiatur  fortiterque  excitetur,  itaque  eorum  attentio 
ad  res  externas  advertatur.  Ubi  deliria  alacria  vigent, 
emetica  simul  vi  relaxante  ac  demulcente  opitulantur; 
Horn  ineunte  mania  puerperali  vomitoria  et  purgantia 
repetita,  Kqpp  emetica  in  mania  potatorum,  Flo  y er 
in  mania  hysterica  impense  commendant.  Quodsi  aegroti 
emeticorum  assumtionem  pertinaciter  recusant,  aut  si 
eorum  effectus,  quod  in  his  casibus  nonnunquam  acci- 
dit, desideratur,  tartari  stibiati  solutio  in  venam  infun- 
datur, Dr.  Scliueler  (1)  talem  instituit  infusionem  m 
maniaca,  eodem  fere  tempore  mania  cessit  simulque  tre- 
mor incidit  et  sudor. 

In  morbis  paralyticis,  ut  incipiente  pulmonum  pa- 
ralysi, catarrho  suffocativo,  summo  ventriculi  et  intesti- 
norum torpore,  qui  a paralysi  non  procul  abest,  in  amau- 
rosi, nec  non  in  cophosi,  baryacoia  et  artuum  paralysi- 
bus, praecipue  si  transspiratio  cutis  suppressa,  aut  me- 
tastasis aliqua,  causam  suppeditavit,  emetica  partim  ob 
effectum  concutientem  et  excitantem,  partim  sccietioncs 
adaugentem  cum  fructu  exhibentur,  eadem  quoque  in 
apoplexia  nervosa,  quae  dicitur,  salutaria  sunt,  nisi  vis 
vitalis  jamjam  penitus  est  exhausta;  Richter  in  cere- 


(1)  Diss.  <le  tari  aro  stibiato  p,  4fi 

bri  commotione  iis  utebatur.  Maxime  flagitantur  in  ea 
apoplexiae  specie,  quae  homines  edaces  post  /abusum 
ciborum  dyspeptorum  adgredi  solet  (1),  veruntamen  san- 
guinis detractiones , ubi  congestiones  ejus  versus  caput 
adsunt,  praemittantur  necesse  est. 

Quantum  utilitatis  emetica  in  morbo  cholerico,  tam 

leviori  ejus  gradu  (cholerina)  quam  graviori  (cholera 

asiatica)  praestent,  nuperiora  tempora  nos  edocuerunt, 

ex  quo  enim  medici  vomitoriis  tempestive  uti  coeperunt, 

curationis  eventus  multo  laetior  exstitit,  quam  antea. 

Quid  mirum!  uterque  morbi  cholerici  gradus  fere  sem- 

per  ex  vitiis  diaeteticis,  refrigeriis,  animi  affectibus  cet. 

originem  dqcit,  quae  causae,  vel  potius  proximi  earum 
& < • • / 
effectus,  emeticis  tolluntur,  quum  universum  nervorum 

systema  alteretur,  saburrae  evacuentur,  aucta  cutis  tran- 
8piratio  et  urinae  secretio,  quibus  cholera  judicari  con- 
suevit, inducantur.  E quibus  facile  intelligitur , cur  vo- 
mitoria praecipue  incunte  morbo  adhibita  laetissimum 
ferant  fructum,  sed  etiam  in  vigoris  stadio  interdum 
crisin  evocant,  quia  materias  pathologicas  jam  secretas 
et  in  ventriculo  atque  intestinis  collectas  eliminan^. 
Maxime  igitur  ad  eorum  usum  properandum  erit,  ubi 
lingua  valde  obtecta,  cutis  arida,  praecordiorum  oppres- 
c sio  cet.  exstant;  imo  vero  symptomata  quaedam  mole* 
^stissima,  ut  artuum  spasmi,  iisdem  saepe  demulcentur» 
.Etpluriinum  in  hoc  morbo  sola  utimur  ipecacuanha,  quae 
. magis  sedat  et  diarrhoeam  profusam,  qua  aegroti  vexari 
.solent,  comprimit  potius  quam  adauget. 
c Magnus  porro  emeticorum  usus  ,cst  in  veneficiis, 


(1)  Sundelin,  1.  c.  Bd.  II.  p,  302. 

quoniam  venena,  priusquum  effectus  suos  inimicos  ex- 
serant in  organismum,  vomitu  possunt  expelli,  dummodo 
c ventriculo  nondum  discesserint.  Ilanc  ob  rem  ad 
emetica  pronatissima,  zincum  et  cuprum  snlphuricum, 
confugimus,  quae  tamen,  deglutitis  venenis  mineralibus 
corrosivis,  vitanda  sunt.  His  in  casibus  vomitus  sponte 
exortus  largissima  potus  tepidi,  ut  decocti  muciiaginosi 
aquae  cum  butyro,  lactis,  aquae  tepidae  cum  albumine 
cet.  assumtione,  faucium,  uvulae,  epiglottidis  titillatione 
adjuvetur  neccsse  est.  Venena  narcotica,  nisi  acriora 
sint,  emetica  modo  memorata,  aut  tartarum  stibiatum, 
flagitant,  quae  si  effectu  destituuntur,  quoniam  ventri- 
culus, locali  veneni  efficacia  in  statum  subparalyticum 
congestus,  non  amplius  reagit,  irritabilitas  ejus  remediis 
incitantibus,  ut  mediocribus  aetheris  acetici  aut  sulphu- 
rici  dosibus,  oleo  quodam  aetherco , imo  opio,  neque 
minus  infrictionibus  spirituosis  et  fomentis  aromaticis, 
ad  ventrem  applicatis,  suscitanda  est. 

Denique  corpora  aliena,  vel  oesophago  inhaerentia, 
vel  in  laryngem  aut  tracheam  illapsa , excitatio  vomitu 
lion  raro  ejiciuntur  et  praesens  suffocationis  periculum 
aufertur.  Abscessuum  pulmonalium,  aut  vomicarum  ru- 
pturam emetico  tempestive  oblato  nonnunquam  effici 
et  contentorum  evacuationem  saluberrimam  per  bronchia 
et  tracheam  obtineri,  quae  etiam  suffocationi  occurrat, 
supra  jam  adnotavi. 

VITA. 


JVatus  sum  ego  Bernardus  Schlegtendal  Duis- 
burgi  ad  Rhenum  die  XV.  mensis  Septembris  a.  mdcccxii 
patre  Godofredo  Schlegtendal,  a consiliis  justi- 
tiae, matre  Su sanna,  de  gente  Sehoeller,  quos  vivos 
adhuc  veneror.  Fidem  profiteor  evangelicam.  Primis 
elementis  imbutus  Gymnasium  Duisburgense  adii  indeque 
cum  testimonio  maturitatis  dimissus  mense  Majo  anni 
mdcccxxxii  ad  almam  Fridericam  Guilelmam  Rhenanam 
me  contuli.  Tentamine  philosophico  Bonnae  absoluto 
post  annum  et  sex  menses  almam  literarum  universitatem 
Fridericam  Guilelmam  Berolinensem  petii  et  post  annum 
Halae  medicinae  studiosis  per  sex  menses  adscriptus  sum. 
Tum  aegrotationis  causa  per  semestre  domi  commoratus 
Bonnam  redii,  studia  medica  per  annum  continuaturus. 
Tandem  die  nono  mensis  Novembris  anni  mdcccxxxvi. 
inter  cives  academicos  et  medicinae  studiosos  almae  Be- 
rolinensis  denuo  receptus  sum. 

Praelectiones,  quas  audivi,  hae  sunt: 

De  botanice  universa  Cei.  Tre  vir  anus;  de  che- 
mia experimentali  Cei.  G.  Bischof;  de  zoologia  Cei. 
Goldfuss;  de  mineralogia  Cei.  Noeggerath;  de  lo 
gice  et  psychologia  Cei.  a Calle  er;  de  physice  experi- 
mentali Cei.  a Muenchow;  de  anatomia  humana  111. 
.May  er  et  Cei.  Web  er,  qni  mihi  duces,  quoque  fuerunt 
insecandis  cadaveribus;  de  encyclopaedia  et  methodologia 
medica  111.  Mueller;  de  physiologia  et  anatomia  compa- 
rata Cel.W eb e r;  de  anthropologia  111.  Nasse;  de  anatomia 
speciali  et  pathologica  111.  Mueller;  qui  una  cum  111. 
Schlemm  mihi  dux  fuit  in  secandis  cadaveribus;  de 
materia  medica  111.  Osann;  de  pathologia  speciali  et 
morbis  psychicis  111.  Horn;  de  • therapia  generali  Cei. 

Eck;  de  chirurgia  111.  Rust;  de  therapia  et  pathologia 
speciali  111.  Krukenberg;  de  ossibus  fractis  et  luxatis 
et  de  fasciis  chirurgicis  applicandis  111.  B Iasius;  de 
anatomia  chirurgica  111.  Wutzer.  Artem  obstetriciam 
Cei.  Ni  em  ei  er;  doctrinam  de  instrumentis  obstetriciis 
111.  K ili  an,  qui  dux  quoque  mihi  fuit  in  operationibus 
in  phantomate  instituendis,  medicinam  forensem  111.  Wag- 
ner  mihi  tradiderunt.  — Praeterea  has  scholas  clinicas 
adii:  111.  Bartels,  111.  Juengken,  111.  Kilian,  111. 
Krukenberg,  111.  Nasse,  111.  Rust,  Cei.  Truestedt, 
Cei.  Wolff,  111.  Wutzer. 

Quibus  omnibus  praeceptoribus,  summe  de  me  me- 
ritis gratias  habeo  semperqUe  habebo,  quas  possum  ma- 
ximas. 


Tentaminibus  et  philosophico  et  medico  atque  exa- 
mine rigoroso  coram  gratioso  medicorum  ordine  supera- 
tis, spero,  fore,  ut  dissertatione  thesibusque  rite  defensis, 
summi  in  medicina  et  chirurgia  honores  in  me  conferantur. 


THESES. 


1.  Mentiri  medico  non  licet. 

2.  Suicidii  causa  non  semper  in  corpore  posita  est. 

3.  Calor  animalis  praecipue  pendere  videtur  a nervorum 

vita.  ' \ ,. 

4.  Morbi  sic  dicti  nervosi  neutiquam  semper  medica- 
menta nervina  exigunt.  _ . 

5.  Signa,  quae  stethoscopio  percipimus,  nonnunquam 

sunt  ambigua. 

6.  Foetus  vivi  perforatio  non  semper  contemnenda. 

7.  Methodus  activa  in  placentae  retentione  exspectativaej 
praeferenda  est. 


